Diari Oficial de la Generalitat Valenciana


Sumari del DOGV 383, del 28-05-1986 (1986/806329)

CIRCULAR de 8 de maig de 1986, de les Direccións Generals de la Salut i de la Producció Agrària de les Conselleries de Sanitat i Consum i Agricultura i Pesca per a la Campanya de Vaccinació Antiràbica obligatòria de l'any 1986.
-----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   383

Data del DOGV
:   28-05-1986

Secció del DOGV
:   ALTRES DISPOSICIONS

Número del document
:   1986/806329


Data del document
:   08-05-1986

Organisme emissor
:   Conselleria de Sanitat i Consum

Tipus de document
:   Anunci

Circular de 8 de maig de 1986, de les Direccions Generals de la Salut i de la producció Agrària de les Conselleries de Sanitat i Consum i Agricultura i Pesca per a la Campanya de Vaccinació Antiràbica obligatòria de l'any 1986.  
Els riscs constants i ininterromputs als quals es veu sot més el nostre país quant a la zoonosi ràbica es refereix, aconsellen que es continuen les immunitzacions de la població animal i totes aquelles mesures que constituesquen la base fonamental de la lluita antiràbica.   
D'acord amb el Reglament d'Epizoòties vigent i el Decret de 17 de maig de 1952, així com amb la normativa que respecte a aquest tema estableix la Circular conjunta de la Direcció General de la Producció Agrària i de la Salut Pública de 16 de desembre de 1981, per a la Campanya present es disposa:   
1. El programa de control de la zoonosi ràbica a la Comunitat Valenciana es fonamenta en la vacunació de les espècies canina i felina amb qualsevol tipus de vaccí; que estiga contrastat com cal pel Ministeri d'Agricultura, Pesca i Alimentació.   
2. La vacunació obligatòria dels gossos es disposarà de tal forma que tots ells, queden vacunats. La vacunació de la població felina és aconsellable a partir dels 3 mesos, tot i utilitzant el vaccí antiràbic específic per a aquesta espècie.   
3. En la campanya de vacunació antiràbica estan obligats a col·laborar tots els Municipis de la Comunitat Valenciana.   
Els Ajuntaments hauran de tenir establert el cens caní dels termes respectius, segons disposa l'article 351 del Reglament d'Epizoòties i l'article segon del Decret del Ministeri de Governació de 17 de maig de 1952, en el termini de 10 dies des de la publicació de la present Circular.   
Els Ajuntaments revisaran, confeccionaran i actualitzaran el cens dels gossos existents al municipi, i el remetran, en el termini assenyalat, a les Direccions Territorials de Salut i Consum de la Conselleria de Sanitat i Consum, i a les Direccions Territorials de la Conselleria d'Agricultura i Pesca.   
A base d'aquest cens, els Serveis Veterinaris formularan la petició corresponent de vaccí a les Direccions Territorials de la Conselleria d'Agricultura i Pesca i en tindran cura quant a l'adequada conservació, i tractaran d'evitar possibles excedents que obliguen a devolucions posteriors.   
4. La vaccinació es durà a terme als dispensaris canins municipals que els Ajuntaments han de posar a disposició dels Titulars dels Serveis Veterinaris Municipals als nuclis urbans. A les zones rurals on no existesquen dispensaris canins s'utilitzaran els dipòsits municipals.   
5. Aquesta Campanya s'iniciarà el dia de la publicació d'aquesta Circular, i finalitzarà el 30 de setembre.   
En el període esmentat hauran de quedar vacunats tots els gossos, excepte els menors de 3 mesos, els quals seran vacunats una vegada compliquen aquesta edat.   
6. La vacunació antiràbica serà practicada pels Veterinaris titulars del municipi respectiu, atés el Regla ment d?Epizoòties. Els veterinaris d'exercici lliure i les clíniques canines podran col·laborar en la Campanya Oficial de Vacunació Antiràbica. Aquests últims dependran del Cap dels Serveis Veterinaris Municipals o del Veterinari Titular corresponent, el qual els subministrarà amb la major brevetat el vaccí necessari per atendre?n les clienteles particulars.   
El tractament dels gossos pertanyent a les Forces Armades o al personal que en depenga, podran realitzar-lo els Serveis de Veterinària Militar que interessaran directament el subministrament de vaccí necessari al o als laboratoris que s'assignen de la mateixa forma que si era un gas de població civil. I interessaran del Col·legi Oficial de Veterinaris la documentació corresponent.   
7. Tots els propietaris de gossos vacunats per primera vegada seran previstos de la documentació sanitària oficial que serà omplida pel Veterinari que realitze el servei i d'una xapa metàl·lica que haurà de dur permanentment el gos vaccinat.  
A partir de la data de la finalització de la Campanya Oficial Antirábica tots els gossos, els propietaris dels quals no posseesquen la corresponent documentació sanitària actualitzada de vaccinació seran recollits com a vagabunds pels Serveis Oficials competents i se sacrificaran en el termini de quaranta-vuit hores, si no eren reclamats pels propietaris corresponents. En el cas de reclamació seran vaccinats abans de lliurar-se als propietaris, els quals abonaran els drets de vaccinació, i la sanció pertinent.   
8. Les empreses de transport marítim, aeri i terrestre no permetran l'embarcament de gossos ni gats sense que es justifique amb la referida documentació sanitària que són vaccinats. Els propietaris dels animals que els transporten en els seus vehicles sense complir aquests requisits es faran creditors de les sancions pertinents. El gossos i gats d'importació vindran acompanyats de la certificació oficial de vaccinació antiràbica practicada en un termini no superior a tres mesos ni inferior a quinze dies, d'acord amb el Reglament d'Epizoòties.   
9. A tenor del que s'estableix en l'article 179 del Reglament d'Epizoòties i la Llei de Bases de Taxes de la Generalitat Valenciana, de 29 de juny de 1984, el preu del tractament antiràbic per gas serà el fixat pel Consell General de Col·legis Veterinaris, caldrà afegir-hi les taxes de les Conselleries de Sanitat i Consum i d'Agricultura i Pesca.   
El veterinaris que practiquen els tractaments percebran dels propietaris dels animals la totalitat de dita suma i liquidaran en les Direccions Territorials de la Conselleria de Sanitat i Consum les taxes corresponents i en les Direccions Territorials de la Conselleria d'Agricultura i Pesca l'import dels vaccins i les taxes corresponents.   
Els veterinaris amb exercici lliure i les clíniques canines practicaran les liquidacions de les vaccinacions efectuades per ells mitjançant els Serveis Municipals Veterinaris de què depenguen.   
10. Les Direccions Territorials de la Conselleria de Sanitat i Consum i d'Agricultura i Pesca respectivament aplicaran les sancions en l?àmbit de la seua competència als infractors dels preceptes previstos en les Disposicions vigents de lluita contra la ràbia.   
11. Atesa l'efectivitat que ha suposat el tractament antiequinococcòsic, alterna t amb la campanya de vaccinació antiràbica, es requereix dels veterinaris que aconsellen als propietaris dels gossos el subministrament de les dosis adequades a aquest tractament.   
València, 8 de maig de 1986.- El Director General de la Producció Agrària: Gonzalo Casanova i López; El Director General de la Salut: Ferran Martínez i Navarro.